Diari Oficial de la Generalitat Valenciana


Sumari del DOGV 7061, del 05-07-2013 (2013/6880)

RESOLUCIÓ de 25 de juny de 2013, de la Conselleria de Governació i Justícia, per la qual s'amplia el termini per a dictar i publicar la resolució de la convocatòria de concessió de subvencions destinades a les mancomunitats de municipis i als ajuntaments de la Comunitat Valenciana, per a la realització d'actuacions relacionades amb el desenrotllament i la difusió de l'Estatut d'Autonomia i la recuperació i divulgació del dret foral civil valencià durant l'exercici 2013, en el marc de l'Orde 7/2012, de 28 de desembre, de la Conselleria de Governació i Justícia.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7061

Data del DOGV
:   05-07-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/6880


Data del document
:   25-06-2013

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia
    * ajuda pública

RESOLUCIÓ de 25 de juny de 2013, de la Conselleria de Governació i Justícia, per la qual s'amplia el termini per a dictar i publicar la resolució de la convocatòria de concessió de subvencions destinades a les mancomunitats de municipis i als ajuntaments de la Comunitat Valenciana, per a la realització d'actuacions relacionades amb el desenrotllament i la difusió de l'Estatut d'Autonomia i la recuperació i divulgació del dret foral civil valencià durant l'exercici 2013, en el marc de l'Orde 7/2012, de 28 de desembre, de la Conselleria de Governació i Justícia. [2013/6880]  
Vista l'Orde 7/2012, de 28 de desembre, de la Conselleria de Governació i Justícia, de convocatòria de concessió de subvencions destinades a les mancomunitats de municipis i als ajuntaments de la Comunitat Valenciana, per a la realització d'actuacions relacionades amb el desenrotllament i la difusió de l'Estatut d'Autonomia i la recuperació i divulgació del dret foral civil valencià durant l'exercici 2013 (DOCV 6941, d'11.01.2013), de conformitat amb els següents  
  
  
Antecedents de fet  
Primer. En data 11 de gener de 2013 va ser publicada l'esmentada Orde 7/2012, de 28 de desembre, de la Conselleria de Governació i Justícia, en la base sexta, apartat tercer, de la qual s'establix que el termini per a tramitar les sol·licituds i resoldre i notificar les resolucions serà de sis mesos com a màxim, comptador des de l'endemà de la finalització del termini de presentació de sol·licituds.  
  
Segon. En data 12 de febrer de 2013, va finalitzar el termini de presentació de sol·licituds establit en la base quarta, apartat quart.  
  
Tercer. Amb data 20 de juny de 2013, l'òrgan instructor en la tramitació del procediment ha elevat una proposta raonada d'ampliació del termini legal establit per a dictar i publicar la resolució de concessió de subvencions destinades a les mancomunitats de municipis i als ajuntaments de la Comunitat Valenciana.  
  
Fonaments de dret  
I. Segons el que disposa la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el Reglament de desplegament de la llei esmentada, la Llei 5/1983, de 30 de desembre, del Consell, el Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, el Decret 179/2012, de 14 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat, i el Decret 194/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Governació i Justícia, així com la base novena de l'esmentada Orde 7/2012, de 28 de desembre, l'òrgan competent per a resoldre els expedients tramitats és el conseller de Governació i Justícia.  
  
  
II. Tal com es desprén de la proposta raonada efectuada en data 20 de juny de 2013 per l'òrgan instructor encarregat de la tramitació, encara que s'han destinat els mitjans personals i materials necessaris per a complir el despatx adequat i dins del termini, atés el nombre de sol·licituds presentades i la realització de la valoració de tots els expedients, es fa necessari ampliar el termini màxim de duració del procediment i en conseqüència de la seua resolució i publicació corresponents, tal com determina l'article 42.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Per això, en virtut dels antecedents de fet i dels fonaments jurídics que s'han exposat, vistos els preceptes legals i reglamentaris esmentats i tots altres aplicables de manera pertinent, resolc:  
Ampliar en un termini màxim de tres mesos el termini de sis mesos per a resoldre i notificar les resolucions de la convocatòria de concessió de subvencions destinades a les mancomunitats de municipis i als ajuntaments de la Comunitat Valenciana, per a la realització d'actuacions relacionades amb el desenrotllament i la difusió de l'Estatut d'Autonomia i la recuperació i divulgació del dret foral civil valencià durant l'exercici 2013.  
  
Contra esta resolució no es pot interposar cap recurs, de conformitat amb el que disposa l'article 42.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que en fa la Llei 4/1999, de 13 de gener.  
  
València, 25 de juny de 2013  
  
El conseller de Governació i Justícia,  
SERAFÍN CASTELLANO GÓMEZ